
	[bookmark: nev]KOCSIS ENDRE
endrukocsis2@gmail.com
általános orvos
Osztatlan, 9. félév
Szegedi Tudományegyetem
Szent-Györgyi Albert Orvostudományi Kar
	
[bookmark: _GoBack]






Témavezetők:
	Dr. Hunyadi Attila
intézetvezető egyetemi docens, SZTE GYTK

	Dr. Vágvölgyi Máté
tud. munkatárs, SZTE GYTK




Kaloniszteron tartalmú önrendeződő nanorészecske pro-drugok félszintetikus előállítása és vizsgálata

Bevezetés: Az ekdiszteroidok egy kémiailag és farmakológiailag igen változatos, emlősökben is bioaktív, növényi vegyületcsoport. Hatásaik közül kiemelendő sejtprotektív és kardiovaszkuláris protektív bioaktivitásuk. Egy az előzetes in vitro eredményeink alapján erős vér-agy gát protektív hatású oxidált ekdiszteroid származék, a kaloniszteron szerkezete lehetőséget nyújt olyan félszintetikus módosításokra, melyek révén a vegyületből önrendeződő nanorészecskéket állíthatunk elő. Ennek során a hatóanyagot egy biokompatibilis polimerrel észteresítjük, így a vegyület vizes közegben spontán önrendeződéssel nanorészecskéket képezhet, amelyek a hatóanyagot kedvező farmakokinetikai tulajdonságokkal ruházzák fel. A kevéssé poláris ekdiszteroid-szkvalén konjugátumok jellemzően stabil nanoszuszpenziókat alkotnak, ezért jelen kutatás során célul tűztük ki olyan stabil nanoszuszpenziókat képző kaloniszteronszkvalén konjugátumok előállítását, és vizsgálatát, amelyektől a vér-agy gát endotheljén való célzott felszabadulást várhatunk.

Módszerek: Munkánk során a kaloniszteront, annak oxidatív oldallánchasításával előállított származékát, valamint utóbbi 2,3-acetonid származékát állítottuk elő a konjugációs reakciókhoz. A szkvalénból egy négylépéses szintetikus átalakítási folyamattal előállított 1,1ʹ,2ʹ-trisznorszkvalénalkoholt szebacinsavval észteresítettünk. Az szkvalén-szebacinsav oldallánc előállítását, és annak az ekdiszteroid szubsztrátokkal való összekapcsolását etilkarbodiimid, és dimetilaminopiridinnel katalizált észteresítési reakciókkal valósítottuk meg. Az intermedier- és célvegyületeket flash kromatográfiás, nagyhatékonyságú folyadékkromatográfiás, és szuperkritikus folyadékkromatográfiás módszerekkel tisztítottuk. A konjugátumok önrendeződését ultratiszta vízben történő nanoprecipitációval valósítottuk meg. A nanorészecskék jellemzése dinamikus fényszórásos módszerrel történt.

Eredmények és megbeszélés: A kaloniszteron (1), valamint annak oldallánchasított (2), és oldallánchasított acetonid (3) származékainak szkvalén-szebacinsav észterrel való konjugálásával képzett vegyületekből önrendeződéssel nanorészecskéket állítottunk elő. A kialakult nanorészecskék kedvező méretűek, méreteloszlásúak (PdI1=0,197; PdI2=0,083; PdI3=0,163; ζ1=-34,2mV; ζ2=-31,2mV; ζ3=-42,6mV), így különösen ígéretesek további vizsgálatokra.

